Kesäpesti Etujoukkueessa on ainutlaatuinen kokemus

Hyvinvointialueet ovat tarjonneet vuodesta 2023 mielenkiintoisia työpaikkoja sosiaali-, terveys- ja pelastusalan ammattilaisille sekä monenlaisissa tukitehtävissä toimiville osaajille. Viime kesänä Ekhva palkkasi kaksikymmentä peruskoulun päättänyttä nuorta. Millaisena he näkevät alan?

Työ koetaan merkitykselliseksi

Nuorten työmotivaatio syntyi näkyvästä vaikutuksesta asiakkaiden hyvinvointiin. Tuike Vento, Nea Meuronen, Heini Vertanen, Olivia Luoto ja Aino Martikainen työskentelivät ikääntyneiden asumispalveluissa.

– Huomasin asiakkaista oman työni merkityksen, Vento kertoo.
– He saivat miettimään asioita uudella tavalla, toteaa Meuronen.

Nuorten mukaan työssä tarvitaan sosiaalista luonnetta.
– Oli tosi kivaa olla asukkaiden kanssa. Tapasin erilaisia ihmisiä ja sain käydä mielenkiintoisia keskusteluja, kertoo Vertanen.
– Läsnäololla oli isoin merkitys, jatkaa Meuronen.

“Asukkaat ovat saaneet miettimään asioita eri tavalla.”

– Nea Meuronen

”Aina on autettu” - työyhteisö tarjoaa nuorille tukea

Etelä-Karjalan keskussairaalan logistiikan työyhteisö teki vaikutuksen Eino Jauhiaiseen ja Samu Kärkkäiseen.
— Kesätyöpaikkana tämä oli älyttömän hyvä! Miut huomioitiin tosi hyvin ja paljon tuli kehuja, summaa Jauhiainen.
– Logistiikassa meillä oli hyvä porukka. Tämä oli rehellisesti paras työyhteisö missä olen ollut, jatkaa Kärkkäinen.

Myös Olivia Luoto koki tuen sekä avoimen ja turvallisen työyhteisön tärkeäksi.
– Kaikki olivat tosi mukavia. Ensimmäisenä päivänä olin ihan kujalla kaikesta, mutta miut otettiin tosi hyvin vastaan, Luoto sanoo.

Ekhvan työntekijät suosittelevat muita hyvinvointialueita useammin työnantajaansa ystävilleen.

Tulos käy ilmi Mitä kuuluu? -työhyvinvointikyselystä, jonka Työterveyslaitos alueille vuosittain toteuttaa.

Ekhva panostaa koulutukseen ja urakehitykseen

Työ hyvinvointialueella tarjoaa joustavia mahdollisuuksia sekä varman toimeentulon. Ala myös kehittyy ja kehittää tekijöitään jatkuvasti.
– Nuorten kesärekryssä tarjolla on edellistä kesää monipuolisemmin työmahdollisuuksia koululaisille, kertoo rekrytointiasiantuntija Hannele Muhonen.

Nuoret suosittelevat hakeutumaan Ekhvalle kesätöihin.
– Hyvillä vuorovaikutustaidoilla pärjää kyllä, kannustaa Vertanen.
– Nyt näkee elämän eri näkökulmasta. Tämä oli ainutlaatuinen kokemus, Luoto vinkkaa.
– Kesätyö vahvisti miun halua lähteä sotealalle, hihkaisee Martikainen.

Jokaisella on oikeus osallistua ja saada arvostusta

Hyvinvointialueella on tarjolla kesätöiden lisäksi monenlaisia määräaikaisia ja vakituisia töitä. Avoimet työpaikat näkyvät Kuntarekryssä.

Myös harjoittelupaikkana Ekhva on suosittu ja palkittu eri ammattiryhmien keskuudessa. Ekhvalla on vuosittain satoja harjoittelupaikkoja alan opiskelijoille.

Ekhvalla henkilöstö ja työnantaja ovat juuri solmineet valtakunnallisesti merkittävän kumppanuussopimuksen, joka varmistaa sisäisen yhteistyön ja rakentavan vuoropuhelun.
– Kumppanuussopimuksen myötä luomme luottamusta, varmistamme tiedonkulkua ja pelaamme yhteiseen maaliin - koko organisaationa, vahvistaa rekrytointi- ja resursointipäällikkö Marjo Räsänen.

Tervetuloa Etujoukkueeseen!

Kesätöihin Ekhvalle

Haemme jälleen kesätöihin alaa opiskelevien lisäksi myös peruskoulun päättäneitä nuoria.
Kesäksi 2025 töitä on tarjolla ikääntyneiden asumispalveluyksiköissä, kotihoidossa, vammaispalveluissa, hyvinvointiasemien osastoilla, apuvälineyksikössä ja logistiikassa.
Työtehtävät sisältävät yksiköstä riippuen mm. asukkaiden virkistystoiminnan toteuttamista tai hoivan, siisteyden tai sisäisen kuljetuksen avustavia tehtäviä sekä yksiköiden toimintaan tutustumista.

Haku käynnissä 17.2.–2.3.2025. Lisätietoja ja kesätyöläisten kokemuksia: ekhva.fi/kesarekry

Etujoukkue on innostava ja arvostava työyhteisö - liity riveihimme!

Etujoukkueemme on arjen yhdessä jakava, positiivinen ja eteenpäin suuntautunut yhteisö. Etujoukkueeseen kuuluminen on enemmän kuin työpaikka – se on meille tapa tehdä, kokea ja kasvaa yhdessä. Meillä voitetaan yhdessä tekemällä.

Etujoukkue ei ole vain ulkoinen kampanja, vaan myös organisaatiokulttuurin kehittämistä. Etujoukkue-teema näkyy jatkossa sisäisesti ja ulkoisesti. Lupaus edelläkävijyydestä ja yhteisöllisyydestä on lunastettava arjessa joka päivä.

Liity riveihimme: ekhva.fi/etujoukkue

Lisätietoja asukassivusta:

Ekhva julkaisee parin kuukauden välein asukassivun. Tämä Etujoukkuetta ja kesärekryä koskeva asukassivu julkaistaan 12.2.2025 ES Keskiviikko -lehdessä sekä 13.2.2025 Uutisvuoksessa. Julkaisemme sivut myös verkkosivuillemme, josta ne ovat kaikkien luettavissa.

Palautetta ja juttutoiveita voi antaa sähköpostilla viestinta@ekhva.fi

Avaa asukassivu pdf:nä:

Asukassivu_helmikuu2025_web